Ανακοίνωση της Επιτροπής δυνάμει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου

Επιβολή από την Ιρλανδία υποχρεώσεων παροχής δημόσιας υπηρεσίας για τις τακτικές αεροπορικές γραμμές μεταξύ Galway/Minna και Νήσων Aran

(2001/C 281/05)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η ιρλανδική κυβέρνηση αποφάσισε να επιβάλει από 1ης Φεβρουαρίου 2002, υποχρεώσεις παροχής δημόσιας υπηρεσίας για τις τακτικές αεροπορικές γραμμές μεταξύ Galway/Minna και Νήσων Aran.

2. Οι υποχρεώσεις παροχής δημόσιας υπηρεσίας είναι οι ακόλουθες

2.1. Ελάχιστη συχνότητα και μεταφορική ικανότητα

Τουλάχιστον 6 δρομολόγια μετ' επιστροφής ημερησίως, 7 ημέρες εβδομαδιαίως, όπως περιγράφεται στο σημείο 2.3 κατωτέρω.

Η απαίτηση αυτή ισχύει για όλη τη διάρκεια του έτους.

2.2. Τύπος χρησιμοποιούμενου αεροσκάφους

α) Τα δρομολόγια πρέπει να εκτελούνται με αεροσκάφος 9 τουλάχιστον θέσεων επιβατών·

β) Εφιστάται η προσοχή των αερομεταφορέων στις τεχνικές και λειτουργικές απαιτήσεις που ισχύουν στους αερολιμένες. Περαιτέρω πληροφορίες παρέχονται από το Department of Arts, Heritage, Gaeltacht and the Islands, na Forbacha, Gaillimh, Seán Ó Leidhinn, τηλ (353-91) 59 25 55, φαξ (353-91) 59 25 95, e-mail: soleidhinn@ealga.ie

2.3. Ωράρια

Το πρόγραμμα των δρομολογίων πρέπει να περιλαμβάνει 3 πτήσεις μετ' επιστροφής προς τις νήσους το πρωί και 3 πτήσεις μετ' επιστροφής προς τις νήσους το απόγευμα, όπως περιγράφεται κατωτέρω, ώστε οι επιβάτες να μπορούν να πραγματοποιούν ένα ταξίδι μετ' επιστροφής αυθημερόν.

>ΘΕΣΗ ΠΙΝΑΚΑ>

2.4. Ναύλοι

α) Είναι δυνατόν να εφαρμόζεται φάσμα ναύλων υπό την προϋπόθεση ότι:

1. Για καθεμία από τις νήσους προτείνεται μέγιστη τιμή κανονικού εισιτηρίου μετ' επιστροφής, 35 λίρες Ιρλανδίας (44,44 EUR).

2. Για καθεμία από τις νήσους προτείνεται μέγιστη τιμή εισιτηρίου μετ' επιστροφής που ισχύει για τους κατοίκους της νήσου, 27 λίρες Ιρλανδίας (34,28 EUR).

3. Για καθεμία από τις νήσους προτείνεται μέγιστη τιμή εισιτηρίου μετ' απιστροφής που ισχύει για φοιτητές ηλικίας κάτω των 26 ετών, 29 λίρες Ιρλανδίας (36,82 EUR).

4. Για καθεμιά από τις νήσους προτείνεται μέγιστη τιμή εισιτηρίου μετ' επιστροφής που ισχύει για παιδιά ηλικίας κάτω των 18 ετών, 20 λίρες Ιρλανδίας (25,39 EUR).

5. Για καθεμία από τις νήσους προτείνεται μέγιστη τιμή εισιτηρίου μετ' επιστροφής που ισχύει για φοιτητές και παιδιά κατοίκους της νήσου, 18 λίρες Ιρλανδίας (22,86 EUR).

β) Όταν συνάπτονται συμφωνίες μεταξύ αερομεταφορέων για δρομολόγιο που υπόκειται σε υποχρεώσεις παροχής δημόσιας υπηρεσίας, θα ακολουθείται, όσον αφορά τους σχετικούς ναύλους, το αναλογικό σύστημα σύμφωνα με τους διεθνείς κανόνες.

γ) Ο μέγιστος ναύλος μπορεί να αυξάνεται κάθε χρόνο με προηγούμενη συναίνεση του Υπουργού Τεχνών, Κληρονομίας, Ιρλανδόφωνης περιοχής και Νήσων εάν σημειωθεί ασυνήθης και απρόβλεπτη αύξηση των στοιχείων κόστους που επηρεάζει τη λειτουργία των δρομολογίων και για την οποία δεν ευθύνεται ο αερομεταφορέας. Ο νέος μέγιστος ναύλος θα γνωστοποιηθεί στον αερομεταφορέα που εκτελεί τα δρομολόγια αυτά και δεν θα τεθεί σε εφαρμογή προτού κοινοποιηθεί στην Ευρωπαϊκή Επιτροπή και δημοσιευθεί στην Επίσημη Εφημερίδα των Ευρωπαϊκών Κοινοτήτων.

2.5. Εμπορική εκμετάλλευση των πτήσεων

Η πώληση των θέσεων πραγματοποιείται μέσω συστήματος κρατήσεων.

2.6. Συνεχής παροχή υπηρεσίας

α) Εκτός των περιπτώσεων ανωτέρας βίας, ο αριθμός των πτήσεων που ακυρώνονται για λόγους που μπορούν να αποδοθούν άμεσα στον αερομεταφορέα, δεν επιτρέπεται να υπερβαίνει το 2 % του αριθμού των πτήσεων ετησίως.

β) Ο αερομεταφορέας οφείλει να τηρήσει τουλάχιστον εξάμηνη προθεσμία προειδοποίησης προτού διακόψει την εκτέλεση πτήσεων.